
###  **Αρ.Πρ. : 88476**

###  **Ημ.Πρ. : 31/08/2023**

### **ΕΛΛΗΝΙΚΗ ΔΗΜΟΚΡΑΤΙΑ**

### **ΝΟΜΟΣ ΑΧΑΪΑΣ**

### **ΔΗΜΟΣ ΠΑΤΡΕΩΝ**

**Δ/ΝΣΗ ΠΕΡΙΒΑΛΛΟΝΤΟΣ,**

**ΕΝΕΡΓΕΙΑΣ & ΠΡΑΣΙΝΟΥ**

**ΤΜΗΜΑ ΠΕΡ/ΝΤΟΣ & ΕΝΕΡΓΕΙΑΣ**

Αρμόδιος υπάλληλος:

Τρομπούκη Ελένη

Τηλ. : 2610-329071

**ΠΕΡΙΛΗΨΗ ΔΙΑΚΗΡΥΞΗΣ ΔΗΜΟΠΡΑΣΙΑΣ**

Ο ΔΗΜΑΡΧΟΣ ΠΑΤΡΕΩΝ

**Προκηρύσσει**

Δημοπρασία πλειοδοτική για την «**Εκποίηση εγκαταλελειμμένων οχημάτων (Ο.Τ.Κ.Ζ.) εντός των ορίων του Δήμου Πατρέων Νομού Αχαΐας».**

Η δημοπρασία είναι φανερή και προφορική και θα διεξαχθεί στην Αίθουσα Συνεδριάσεων, στον Α’ όροφο του Κεντρικού Κτιρίου του Δημαρχείου, επί της οδού Μαιζώνος αρ.108, ενώπιον της αρμόδιας Επιτροπής **στις 18/9/2023 ημέρα Δευτέρα, με ώρα έναρξης παραλαβής των προσφορών την 10.00 και λήξης την 10.30.**

Κάθε συμμετέχων θα προσκομίσει στην Επιτροπή Διενέργειας της Δημοπρασίας κλειστό φάκελο με τα εξής δικαιολογητικά:

**1.** Γραμμάτιο σύστασης παρακαταθήκης του Ταμείου Παρακαταθηκών και Δανείων ή εγγυητική επιστολή αναγνωρισμένης Τράπεζας ή βεβαίωση του Ταμείου Παρακαταθηκών και Δανείων περί παρακαταθέσεως σε αυτό από αυτόν που επιθυμεί να λάβει μέρος στη δημοπρασία ή άλλου ο οποίος ενεργεί για λογαριασμό του διαγωνιζόμενου, ομολογιών Δημοσίου, Τραπέζης, ή Οργανισμού κοινής ωφελείας, που αναγνωρίζεται για εγγυοδοσίες, ποσό ίσο προς το δέκα τοις εκατό (10%) του οριζόμενου ελάχιστου ορίου πρώτης προσφοράς της διακήρυξης, το οποίο καθορίζεται σε **# 6.600 € (έξι χιλιάδες εξακόσια ευρώ) #.** Η εγγύηση συμμετοχής θα έχει ισχύ τουλάχιστον έξι (6) μηνών και θα επιστραφεί στους αποτυχόντες μετά τη κατακύρωση του διαγωνισμού.

**2.** Επικυρωμένο αντίγραφο πιστοποιητικού μέλους της Ε.Δ.Ο.Ε. (άρθρο 6 ΠΔ 116/04).

**3.** Όλα τα αναφερόμενα δικαιολογητικά στο άρθρο 8 της διακήρυξης.

Το ελάχιστο όριο της πρώτης προσφοράς ορίζεται στο ποσό των:

* **Εκατό (100) € / όχημα (αυτοκίνητο)**
* **Πενήντα (50) € / δίκυκλο**

Προσφορές μικρότερες του παραπάνω ποσού δεν θα γίνουν αποδεκτές από την Επιτροπή Διενέργεια της Δημοπρασίας.

 Ο ανάδοχος στον οποίο θα γίνει η κατακύρωση θα κληθεί να υπογράψει σύμβαση για (3) έτη με δυνατότητα επέκτασης – ανανέωσης για άλλο ένα (1) έτος, εάν και εφόσον το επιθυμούν αμφότεροι οι συμβαλλόμενοι, ισχύουσας από την ημερομηνία υπογραφής της. Η εγγυητική συμμετοχής αντικαθίσταται με άλλη καλής εκτέλεσης **ποσού 10% επί της τελικής τιμής της δημοπρασίας.** Δαπάνες δημοσίευσης της διακήρυξης και τυχόν επαναληπτικής, βαρύνουν τον ανάδοχο.

Πληροφορίες για τη δημοπρασία παρέχονται από τη Διεύθυνση Περιβάλλοντος, Ενέργειας και Πρασίνου, Ακτή Δυμαίων 50 (1ος όροφος), τηλ 2610.329.071 όλες τις εργάσιμες ημέρες και ώρες.

 **Ο ΔΗΜΑΡΧΟΣ ΠΑΤΡΕΩΝ**

 **ΚΩΣΤΑΣ ΠΕΛΕΤΙΔΗΣ**